Santa Justina ła ze comemorada cofà santa e màrtire da ła Ceza catòłega, vivesta intrà ła fin del III e i scuminsi del IV secoło. Ła ze nasesta da na inportante fameja padovana inte el periodo de łe persecusion de Dioclesian. Par via del so refudajo verso ła rełijon pagana el 7 de otobre del 304 ła xe sta condannà a morte. Ła ze patrona de Pàdoa insieme co sant'Antonio, san Prosdocimo e san Daniełe, e ghe ze sta dedicà ła Bazéłega de Santa Justina in Pàdoa.